ai4bharat/Pralekha huggingface dataset:
سائنس اور ٹیکنالوجی کی وزارت
سائنس اور ٹیکنالوجی کے محکمہ نے لوگوں کی رائے جاننے کے لئے پانچویں قومی سائنس، ٹکنالوجی اور اختراعی پالیسی کا مسودہ جاری کیا
نئی پالیسی، ایس ٹی آئی پی، ڈی سینٹرلائزڈ اور شمولیت کے بنیادی اصولوں پر مبنی ہے
پانچویں قومی سائنس، ٹیکنالوجی اور اختراعی پالیسی کے مسودے کو حتمی شکل دے دی گئی ہے اور اب یہ عوامی مشاورت کے لئے دستیاب ہے۔ گذشتہ 6 ماہ کے دوران مشاورت کے چار مرحلوں والے عمل کے توسط سے یہ پالیسی مسودہ تیار کیا گیا ہے۔ اس کا مقصد ایک بہتر ماحولیاتی نظام تیار کر کے مختصر، متوسط اور طویل مدتی مشن موڈ والے پروجیکٹوں کے توسط سے بڑی تبدیلی لانی ہے جو افراد اور تنظیموں دونوں سطح پر تحقیق اور اختراع کو فروغ دیتا ہے۔
اس کا مقصد بھارت میں شواہد اور اسٹیک ہولڈر سے چلنے والی ایس ٹی آئی کی منصوبہ بندی ، معلومات ، تشخیص اور پالیسی تحقیق کے ایک مضبوط نظام کو فروغ دینا ہے۔ اس پالیسی کا مقصد ملک کی سماجی اور معاشی ترقی میں تیزی لانے کے لئے ہندوستانی ایس ٹی آئی ماحولیاتی نظام کی خوبیوں اور کمزوریوں کی نشاندہی کرنا ہے اور ان کا پتہ لگانا ہے اور ساتھ ہی ہندوستانی ایس ٹی آئی ماحولیاتی نظام کو عالمی سطح پر مسابقتی بنانا ہے۔
کووڈ وبا بحران کے دور میں بھارت اور دنیا کے نئے طریقے سے متحد ہونے کے حالیہ تناظر میں نئی سائنس، ٹیکنالوجی اور اختراعی پالیسی  2020 لانے کی پہل کی گئی۔ ایک آتم نربھر بھارت کی تعمیر کے لئے ایک پائیدار ترقی کی راہ پر آگے بڑھنے کے لئے سماجی ترقی، سماجی شمولیت اور ماحولیاتی پائیداریت کو شامل کرنے کی ضرورت کے پیش نظر روایتی علم کے نظاموں کو فروغ دینے، دیسی ٹیکنالوجیوں کو تیار کرنے اور زمینی سطح پر اختراعات کی حوصلہ افزائی کرنے پر زیادہ زور دینے کی ضرورت ہے۔
ایس ٹی آئی پی کو تکنیکی خود انحصاریت حاصل کرنے کے اپنے وسیع ویژن اور ہندستان کو عوام رخی سائنس، ٹیکنالوجی اور اختراع کے توسط سے اہم ترین انسانی پونجی کو راغب کرنے، مضبوط کرنے اور بنائے رکھنے کے لئے سائنس کی تین عظیم طاقتوں کے درمیان ہندستان کا مقام بنانے کے لئے اس کی رہنمائی کی جائے گی۔
نئی پالیسی، ایس ٹی آئی پی، ڈی سینٹرلائزڈ ہونے کے ساتھ شواہد۔ معلومات، ماہرین کے ذریعہ آپریشن اور شمولیت کے احساس کے بنیادی اصولوں پر مبنی ہے۔ نیز ، اس کا مقصد عمل آوری کی حکمت عملی ، متواتر جائزہ ، پالیسی تشخیص ، آراء اور موافقت جیسی خصوصیات کو شامل کرتے ہوئے ایک مضبوط پالیسی حکمرانی کا میکانزم تیار کرنا ہے اور سب سے اہم بات یہ ہے کہ اس کے ذریعہ مختلف پالیسی وسائل کے لئے بروقت حکمت عملی بنائی جانی ہے۔ ایک
مسودے کو ڈی ایس ٹی کی ویب سائٹ پر عوامی مشاورت کے لئے رکھا گیا ہے۔
مسودہ پالیسی کے بارے میں تجاویز اور تبصرے 25 جنوری 2021 تک ای میلindia.stip[at]gmail[dot]comپر شئیر کئے جا سکتے ہیں۔ پالیسی کا مسودہhttps://dst.gov.in/draft-5th-national-science-technology-and-innovation-policy-public-consultationپر دستیاب ہے۔
وزارت خزانہ
بجلی سے چلنے والی سبھی گاڑیوں پر جی ایس ٹی کی شرح 12 فیصد سے کم کرکے پانچ فیصد کی گئی اور بجلی سے چلنے والی گاڑیوں کے چارجروں اور چارجنگ اسٹیشنوں پر جی ایس ٹی کی شرح 18 فیصد سے کم کرکے پانچ فیصد کی گئی
مقامی انتظامیہ کے ذریعہ بجلی سے چلنے والی بسوں کو کرایے پر لینے کی شرح کو جی ایس ٹی سے چھوٹ دی گئی ہے
جی ایس ٹی کی شرحوں میں تبدیلی یکم اگست 2019 سے نافذ ہوں گے
نئی دہلی،27 جولائی/ خزانہ اور کارپوریٹ امور کی مرکزی وزیر محترمہ نرملا سیتا رمن کی صدارت میں آج ویڈیو کانفرنسنگ کے ذریعہ جی ایس ٹی کونسل کی 36 ویں میٹنگ منعقد کی گئی۔ میٹنگ میں ریوینیو سکریٹری جناب اجے بھوشن پانڈے اور وزارت خزانہ کے دیگر حکام کے علاوہ خزانہ اور کارپوریٹ امور کے وزیر مملکت جناب انوراگ ٹھاکرنے بھی شرکت کی۔ کونسل نے حسب ذیل سفارشات پیش کیں۔
اشیا اور خدمات کی سپلائی پر جی ایس ٹی شرح سے متعلق تبدیلی
1۔ بجلی سے چلنے والی سبھی گاڑیوں پر جی ایس ٹی کی شرح 12 فیصد سے کم کرکے پانچ فیصد کردی گئی۔
2۔ بجلی سے چلنے والی گاڑیوں کے چارجروں یا چارجنگ اسٹیشنوں پر جی ایس ٹی کی شرح 18 فیصد سے کم کرکے پانچ فیصد کی گئی۔
مقامی انتظامیہ کے ذریعہ بجلی سے چلنے والی بسوں  کو کرایے پر لینے کی شرح کو جی ایس ٹی سے رعایت دی گئی ہے۔
1۔ جی ایس ٹی شرحوں میں تبدیلی کا نفاذ یکم اگست 2019 سے ہوگا
جی ایس ٹی قانون میں تبدیلی:-
1۔ 7مارچ 2019 کی نوٹیفکیشن نمبر- 2/2019 مرکزی ٹیکس  کے تحت ٹیکس کی ادائیگی  کی گنجائش کا فائدہ اٹھانے کے لیے فارم جی ایس ٹی سی ایم پی-02 میں اطلاعات دینے کی آخری تاریخ 31 جولائی 2019 سے بڑھا کر 30 ستمبر 2019 کی جائے گی۔
2۔ اپریل 2019 سے جون 2019 کی سہ ماہی کے لیے فارم جی ای ٹی، سی ایم پی-08  میں خود تجزیاتی ٹیکس کی تفصیلات دینے کی آخری تاریخ 31 جولائی 2019 سے بڑھا کر 31 اگست 2019 کی جائے گی۔

۔ ۔ ۔ ۔ ۔ ۔ ۔ ۔ ۔
U. No. 3473
(Visitor Counter : 125
نائب صدر جمہوریہ ہند کا سکریٹریٹ
دنیا مثبت نظروں سے بھارت کی جانب دیکھ رہی ہے:نائب صدر جمہوریہ ہند
بھارت کو صحتمند ترین اور ازحد مثالی پارلیمانی جمہوریت بننا چاہئے
نائب صدر جمہوریہ ہند نے عوام سے حفظ مراتب کا لحاظ رکھنے، نظم وضبط اور شائستگی کاخیال رکھنے کی گزارش کی
دوستوں اور خیراندیشوں کے ساتھ باہمی غیررسمی ملاقات کے دوران حاضرین سے خطاب
نئی دہلی۔28؍اگست۔نائب صدر جمہوریہ ہند جناب ایم وینکیانائیڈو نے کہا ہے کہ دنیا بھارت اور حکومت کے ذریعے اختیار کئے گئے ترقیاتی ایجنڈے کی جانب مثبت نظروں سے دیکھ رہی ہے۔
نائب صدر جمہوریہ ہند کے دوستوں اور بہی خواہوں کی جانب سے وشاکھاپٹنم ، آندھراپردیش میں نائب صدر جمہوریہ ہند موصوف کے ذریعے اپنے عہدے پر رہتے ہوئے دو سال کی مدت کار مکمل کرنے کے موقع پر منعقدہ ایک غیررسمی اجتماع میں انہوں نے کہا کہ دنیا بھارت کی جانب نئی دلچسپی اور نئے انداز سے دیکھ رہی ہے۔ اب بھارت سرمایہ کاری کیلئے ایک پُرکشش منزل بن چکا ہے۔
نائب صدر جمہوریہ ہند نے کہا کہ بھارت کی دیرینہ تہذیبی روایات ، امن اور عدم تشدد کے تئیں اس کی وابستگی اور گڈس اینڈ سروسز ٹیکس جیسی انقلابی اصلاحات نے دنیا کی توجہ اپنی جانب مبذول کرائی ہے۔ عالمی مندی کے باوجود بھارت دنیا کی سب سے بڑی تیز رفتار سے ترقی کرنے والی معیشت بن چکا ہے۔ بھارت کو دنیا کی سب سے بڑی جمہوریت قرار دیتے ہوئے جناب نائیڈو نے کہا کہ اب وقت آگیا ہے کہ اس ملک کو تغیراتی عمل کے ذریعے ازحد صحتمند پارلیمانی جمہوریت میں بدل دیا جائے۔ انہوں نے زور دیکر کہا کہ عوامی زندگی میں ہر سطح پر احتساب اور شفافیت کے اصول اپنانے لازمی ہوں گے۔
جناب نائیڈو نے زور دیکر کہا کہ زندگی اور معاشرے کے ہر شعبے کے لوگوں کو حفظ مراتب ، نظم وضبط اور تہذیب وشائستگی کا لحاظ رکھنا چاہئے اور انہوں نے عوام سے گزارش کی کہ وہ انداز حیات کامعیار بلند کرنے کیلئے کوشاں ہوں۔
جناب نائیڈو راجیہ سبھا کے چیئرمین ہیں ،انہوں نے ہمیشہ عوامی نمائندگان کو عام انسانوں کے رابطے میں رہنے کی تلقین کی ہے اور یہ بھی کہا ہے کہ انہیں عوام کے توقعات کی تکمیل کرنی چاہئے۔
آرٹیکل 370 کی منسوخی کا حوالہ دیتے ہوئے نائب صدر جمہوریہ ہند نے عوام کو تلقین کی کہ وہ ایک آواز میں بولیں اور متحد رہیں کیوں کہ اس معاملے کا تعلق بھارت کے اتحاد وسالمیت سے ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3914
(Visitor Counter : 59
وزارت دفاع
جنوبی کوریا کی بحریہ کے جہازوں کا چنئی کا دورہ
جمہوریہ کوریا  نیوی کروز ٹریننگ ٹاسک گروپ جس میں دو بحریہ جہاز، آر او کے ایس ہینساندو اور آر او کے ایس دائیچیونگ شامل ہیں، 28 ستمبر 22 کو تین روزہ دورے پر چنئی پہنچے۔
کروز ٹریننگ ٹاسک گروپ کے کمانڈر ریئر ایڈمرل کانگ دونگ گو نے کیپٹن کو دائی یونگ، کمانڈنگ آفیسر آر او کے ایس دائیچیونگ، سی ڈی آر پارک جن سنگ، کمانڈنگ آفیسر آر او کے ایس ہینساندو اور کوریا کے قونصل خانے کے دیگر عہدیداروں کے ساتھ 28 ستمبر کو مشترکہ مفاد کے امور پر فلیگ آفیسر کمانڈنگ تمل ناڈو اور پدوچیری نیول ایریا کے ساتھ تبادلہ خیال کیا۔
دورے کے دوران بھارتی بحریہ اور جنوبی کوریا کی بحریہ کے اہلکاروں کے درمیان پیشہ ورانہ گفت و شنید اور دوستانہ کھیلوں کی سرگرمیاں طے کی گئی ہیں۔ خیر سگالی کے دورے سے دونوں ممالک کی بحری افواج کے درمیان تعلقات مضبوط ہوئے ہیں۔ ریئر ایڈمرل کانگ دونگ گو کی سربراہی میں ٹاسک گروپ خیرسگالی دورے کے لیے چنئی بندرگاہ پر لنگر انداز ہے۔
آر او کے ایس ہینساندو جنوبی کوریا کا پہلا وقف تربیتی جہاز ہے اور آر او کے ایس دائیچیونگ لاجسٹک سپورٹ جہاز ہے۔
کانکنی کی وزارت
معدنیات کی دریافت سے متعلق قومی ٹرسٹ کی حیثیت
کوئلے، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں بتایا کہ ایم ایم ڈی آر ایکٹ، 1957 میں مارچ 2021 میں ترمیم کی گئی تھی اور اب ترمیم شدہ ایکٹ این ایم ای ٹی کو ایک غیر منافع بخش خود مختار ادارہ کی حیثیت سے لازمی قرار دیاگیا ہے۔ کام کرنے کی خود مختاری این ایم ای ٹی کو اپنے مطلوبہ مقاصد حاصل کرنے کے لیے ضروری لچک فراہم کرے گی۔
این ایم ای ٹی کے لیے 12 نئی آسامیاں تشکیل دینے کے لیے کانوں کی وزارت نے اخراجات کے محکمہ  سے منظوری حاصل کی ہے۔
کانوں کی وزارت نے ملک میں معدنیات کے دریافت کو فروغ دینے کے لیے درج ذیل اقدامات کیے ہیں۔
ایم ایم ڈی آر ایکٹ 1957 میں مارچ 2021 میں ترمیم کی گئی تھی تاکہ معدنیات کی دریافت سے متعلق قومی ٹرسٹ  کے ذریعہ دریافت سے متعلق پرائیویٹ ایجنسیوں کی فنڈنگ کا بندوبست کیا جاسکے ۔ اب تک، نو ایجنسیوں کو ایم ایم ڈی آر ایکٹ کے سیکشن 4 کی دوسری تجویز کے تحت نوٹیفائی کیا گیا ہے۔
بھارت کے ارضیات سے متعلق جائزے نے نیشنل جیو کیمیکل میپنگ، نیشنل جیو فزیکل میپنگ، نیشنل ایرو-جیو فزیکل میپنگ اور خصوصی تھیمیٹک میپنگ پروگرام جیسے پین انڈیا میپنگ پروجیکٹس پر زور دیا ہے جس سے مزید منظم معدنیات کی دریافت کے لیے نئے ممکنہ علاقوں کے امکانات میں بہت زیادہ تعاون حاصل کرنے کی توقع ہے۔
او جی پی علاقے کو مزید بیس لائن اور دریافت سے متعلق اعدادوشمار کو شامل کرنے کے ساتھ اپ ڈیٹ کیا گیا ہے اور اسے بڑھا کر 18 معدنیات کے لیے 6.88 لاکھ مربع کلومیٹر کر دیا گیا ہے جو کہ 10 معدنیات کے لیے 5.71 لاکھ مربع کلومیٹر تھا۔
ایم ای ایم سی ترمیمی ضابطے 2021 کے بعد، جامع لائسنس کے طور پر نیلامی کے لیے 252 جیولوجیکل میمورنڈم متعلقہ ریاستی حکومتوں کے حوالے کیے گئے ہیں۔
این ایم ای ٹی نے تحقیقاتی منصوبوں کے تیزی سے نفاذ کے لیے فنڈز کی منظوری اور اجراء کے عمل کو ہموار کیا ہے۔ کچھ معدنیات کی تلاش کے لیے جامع لائسنس  رکھنے والوں کے لیے دریافت کے اخراجات کی جزوی ادائیگی کی ایک اسکیم تیار کی گئی ہے۔ این ایم ای ٹی مرکزی حکومت کی تنظیموں اور ریاستی ڈی جی ایم ایس /ڈی ایم جی ایس کے دریافت سے متعلق بنیادی ڈھانچے کو مضبوط بنانے کے لیے مالی مدد فراہم کرتا ہے۔
بھارت کا مسابقتی کمیشن
سی سی آئی نے منی پال ہیلتھ انٹرپرائزیز پرائیویٹ لمیٹڈ کے ذریعہ کولمبیا ایشیاء ہاسپٹلز پرائیویٹ لمیٹڈ کی 100 فیصد حصص کے حصول کی منظوری دے دی
نئی دہلی 8 جنوری 2021:منی پال ہیلتھ انٹرپرائزیز پرائیوٹ لمیٹڈ کو کولمبیا ایشیاء ہاسپیٹلز پرائیوٹ لمیٹڈ میں صد فیصد حصص حاصل کرنے کی کمیشن آف انڈیا  نے منظوری دے دی ہے۔
منی پال ہیلتھ انٹرپرائزز پرائیوٹ لمیٹڈ  منی پال ایجوکیشنل اینڈ میڈیکل گروپ کا ایک حصہ ہے اور یہ اسپتال کے کاموں کے ساتھ ساتھ کثیر شعبہ جاتی خدمات بھی فراہم کرتا ہے۔ اس کی توجہ ایک سستی اور اعلی معیار کی صحت کی دیکھ بھال کی منصوبہ بندی تیار کرنے اور اسے ہوم کیئر تک بڑھانے پر مرکوز ہے۔
سی اے ایچ پی ایل ہندوستان سے باہر کسی کاروباری سرگرمیوں میں مصروف نہیں ہے۔ تاہم یہ انٹرنیشنل کولمبیایو ایس ایل ایل سی کا ایک حصہ ہے جو صحت کی دیکھ بھال کرنے والا ایک بین الاقوامی گروپ ہے اور ہندوستان ، چین اور افریقہ کے جدید اسپتالوں کا سلسلہ چلاتا ہے۔
کمیشن کا تفصیلی آرڈر جلد جاری کردیا جائے گا۔
م ن۔ر ف۔ س ا
U-216
(Visitor Counter : 143
وزارتِ تعلیم
یونیسکو انڈیاافریقہ ہیکاتھن کاافتتاح کیاگیا
یونیسکوانڈیا افریقہ ہیکاتھن کا گوتم بدھ یونیورسٹی میں ایک عظیم افتتاحی تقریب کے ساتھ افتتاح کیاگیا۔ اس پروگرام کے تحت بھارت کی طلباء برادریوں کے افریقی ملکوں کی طلباءبرادریوں کے ساتھ رابطوں اورتعاون کوفروغ دینے پرخاص طورپر توجہ مرکوز کی گئی ہے، تاکہ بنی نوع انسان کو درپیش مسائل سے نمٹنے کی غرض سے اختراعی اورغیرمعمولی حکمت عملیاں وضع کی جاسکیں ۔
افتتاحی تقریب کے آغاز میں ہیکاتھن میں شرکت کرنے والے سبھی ملکوں کے دستوں نے اپنے اپنے ملکوں کے قومی پرچم کے ساتھ پریڈمیں حصہ لیا۔ ہرملک کے دستے کو تقریب کے ماسٹر نے سامعین سے متعارف کرایا اورمتعلقہ ملک کے بارے میں معلومات فراہم کیں ۔ تقریب میں موجود حاضرین نے معزز شخصیات کے سامنے مارچ پاسٹ کرنے والے دستوں کی تالیاں بجاکر حوصلہ افزائی کی ۔
اس موقع پرتقریب سے خطاب کرتے ہوئے ، اترپردیش کے وزیر اعلیٰ جناب یوگی آدتیہ ناتھ نے بھارت اورافریقی ملکوں کے درمیان مضبوط تاریخی رشتوں کا ذکر کیا۔ انھوں نے دنیا میں اپنی نوعیت کی اس اولین پہل قدمی کے لئے مقام کے طورپر اترپردیش کاانتخاب کرنے کے لئے وزیراعظم جناب نریندرمودی کاشکریہ اداکیا۔ انھوں نے مزید کہاکہ اس تقریب کی بدولت بھارت اورافریقی ملکوں کے درمیان تعلقات ایک نئی سطح تک پہنچیں گے۔انھوں نے بتایاکہ ہم اسٹارٹ اپس کی دنیا میں سرکردہ ملکوں میں سے ایک ہیں ۔ انھوں نے وفود کو اترپردیش کے اہمیت کے حامل ثقافتی اورتاریخی مقامات دیکھنے کی بھی دعوت دی ۔ افریقی طلباء کا خیرمقدم کرتے ہوئے ، وزیراعلیٰ جناب یوگی آدتیہ ناتھ نے طلباءکی توجہ ، بھارت میں اسٹارٹ اپس اورجدت طرازی کے کلچر اوررواج کی جانب مبذول کرائی۔ انھوں نے طلباء کوبھارت میں تعلیم حاصل کرنے اور بھارت کے اختراعی ساجھیدار بننے کی بھی دعوت دی ۔ انھوں نے یونیسکو بھارت افریقہ ہیکاتھن کے کامیاب انعقاد کے لئے اپنی نیک خواہشات پیش کرکے اپنے خطاب کو مکمل کیا۔
تقریب میں موجود مندوبین اورشرکاء سے اے آئی سی ٹی ای کے چیئرمین پروفیسر ایم جگدیش کمار اورتعلیم کی وزارت کے جدت طرازی سے معلق شعبہ کے چیف اِنوویشن افسرڈاکٹر ابھے جیرے نے بھی خطاب کیا۔
شاندار اوررنگارنگ ثقافتی پروگرام کے بعد لیمپ روشن کیاگیا اورسرسوتی کی وندناکی گئی۔ اس تقریب کی نمایاں بات ، افریقی طلباء کے ذریعہ گایاگیا ‘‘وندے ماترم ’’ رہی ۔ جس نے سبھی لوگوں کے دل جیت لئے ۔ گوتم بدھ یونیورسٹی کے وائس چانسلر پروفیسر آرکے سنہا کے کلمات تشکر کے ساتھ تقریب اختتام پذیرہوئی۔
وزیراعظم کا دفتر
وزیر اعظم نے ڈاکٹر تیمسولا اے او کے انتقال پر تعزیت کی
وزیر اعظم جناب نریندر مودی نے ڈاکٹر تیمسلا آو کے انتقال پر گہرے دکھ کا اظہار کیا ہے جنہوں نے اپنے ادبی کاموں کے ذریعے شاندار ناگا کلچر کو مقبول بنانے میں اہم کردار ادا کیا تھا۔
وزیر اعظم نے ٹویٹ کیا؛
‘‘ڈاکٹر ٹیمسولا اے او کے انتقال پر دکھ ہوا، جنہوں نے اپنے ادبی کاموں کے ذریعے شاندار ناگا ثقافت کو مقبول بنانے میں اہم کردار ادا کیا۔ تعلیم اور ثقافت کے شعبوں میں ان کی کاوشیں قابل ذکر تھیں۔ ان کے اہل خانہ اور دوستوں سے تعزیت۔ ان کی روح کو سکون ملے۔’’
ماحولیات، جنگلات اور موسمیاتی تبدیلی کی وزارت
ملک کے 8 ساحلوں پر بین الاقوامی نیلا پرچم لہرایا گیا
بھارت نے اگلے تین سال میں 100 سے زیادہ ساحلوں کے لیے یہ باوقار ٹیگ حاصل کرنے کا نشانہ مقرر کیا ہے
نئی دہلی،28دسمبر ،2020 / ماحولیات ، جنگلات اور آب و ہوا میں تبدیلی کے وزیر جناب پرکاش جاوڈیکر نے پورے ملک کے 8 ساحلوں پر بین الاقوامی نیلا پرچم آج ورچوئل طریقے سے لہرایا۔ بھارت کو ان ساحلوں کے لیے 6 اکتوبر 2020 کو بین الاقوامی نیلا پرچم حاصل ہوا تھا، جب یو این ای پی ، یو این ڈبلیو ٹی او ، یونیسکو ، آئی یو سی این ، آئی ایل ایس، ایف ای ای وغیرہ کی رکن تنظیموں پر مشتمل ایک بین الاقوامی جیوری نے ڈینمارک کے شہر کوپین ہیگن میں اس کا اعلان کیا تھا۔ نیلے پرچم کے سرٹیفکیٹ کو عالمی سطح پر تسلیم کیا جاتا ہے جو ڈینمارک میں ماحولیات سے متعلق تعلیم کی فاؤنڈیشن ہے جو 33 سخت طریق کار پر مبنی ہے۔
ریاست و مرکزی حکومت اور عوام کی کوششوں پر مبارکباد دیتے ہوئے اور ان کی تعریف کرتے ہوئے جناب جاوڈیکر نے کہا کہ صاف ستھرا ساحلی ماحول اچھی صحت کا غماز ہے اور نیلے پرچم کا سرٹیفکیٹ بھارت کے تحفظ اور دیرپا ترقیاتی کوششوں کو عالمی سطح پر تسلیم کیا گیا ہے۔
ماحول کے وزیر نے مزید بتایا کہ اس طرح کے مزید 100 ساحلوں کو آئندہ تین چار برسوں میں نیلا پرچم دلایا جائے گا ۔ انہوں نے یہ بات اجاگر کی کہ ساحل کو صاف ستھرا بنانے کے لیے اسے ایک جن آندولن بنانے کی ضرورت ہے۔ یہ ضرورت نہ صرف جمالیاتی اقدار اور سیاحتی منظر نامے کے لیے ہے کہ بلکہ اس سے بھی زیادہ اہم بات یہ ہے کہ یہ سمندر میں کوڑے کچرے کی لعنت کو ختم کرنے اور ساحلی ماحول کو دیرپا بنانے کےلیے ہے۔
جن ساحلوں پر بین الاقوامی نیلا پرچم لہرایا گیا ہے وہ اس طرح ہے : کپڈ ، شیوراج پور ، گھوگھلا  ، کاسرکوڈ اور پاڈیبیدری ، روشی کونڈا ، گولڈن  اور رادھا نگر  ۔ یہ پرچم ریاست کے وزیروں اور متعلقہ ریاست اور مرکز کے زیر انتظام علاقوں کے سینئر افسراننے ان ساحلوں پر بھی ساتھ ساتھ لہرایے۔
بھارت نے ساحلی خطوں کی دیرپا ترقی کا اپنا سفر جون 2018 کو ماحولیات کے عالمی دن کے موقعے پر صاف ستھرے ساحلوں کی اپنی مہم - میں اپنے ساحلوں کی حفاظت کر رہا / رہی ہوں کہ آغاز کے ساتھ کیا تھا۔ یہ مہم ایک ساتھ 13 ساحلی ریاستوں پر کی گئی تھی اور اس کے بعد وزارت کے باوقار پروگرام بیم  پر عمل درآمد کیا گیا تھا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U 8472
(Visitor Counter : 147
وزارت خزانہ
ایئر انڈیا کی ملکیت کی ، حکمت عملی پر مبنی منتقلی کی تکمیل
نیلانچل اسپات نگم لمیٹیڈ کے لئے اہم شراکت دار کا انتخاب کیا گیا
ایل آئی سی کے سرکاری اجرا کی جلد امید
بنیادی ڈھانچے کو رقوم فراہم کرنے اور قومی اثاثوں کے فروغ کے لئے قومی بینک
تعمیر نو سے متعلق کمپنی نے اپنی سرگرمیاں شروع کیں
کمپنی کو بند کرنے کا عمل تیز کرنے کے مقصد سے ،کمپنی سے علیحدہ ہونے کے عمل کو تیز کرنے سے متعلق مرکز قائم کیاجائے گا
معاملات کو نمٹائے جانے کے عمل کو اور زیادہ موثر بنانے کے لئے آئی بی سی میں ترمیمات
خزانہ اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں 23-2022 کا مرکزی بجٹ پیش کرتے ہوئے کہا ،‘‘ سرکاری شعبے کی کاروبار سے متعلق نئی پالیسی پر عمل درآمد کی جانب ایئر انڈیا کی ملکیت کی ، حکمت عملی پر مبنی منتقلی مکمل ہوگئی ہے۔ انہوں نے مزید کہا کہ این آئی این ایل  کے لئے اہم شراکت دار کے طور پر منتخب کیا گیا ہے۔ اس کے علاوہ ایل آئی سی کا سرکاری اجرا بھی جلد ہی کئے جانے کی امید ہے۔ 23-2022 میں دیگرکاموں کے لئے بھی عمل درآمد جاری ہے۔
محترمہ سیتارمن نے مزید کہا کہ بنیادی ڈھانچے کو رقوم فراہم کرنے اور تعمیر نو سے متعلق کمپنی کے قومی اثاثے کے لئے قومی بینک نے اپنی سرگرمیاں شروع کردی ہیں۔
کمپنیوں سے علیحدگی کا تیزرفتار عمل
محترمہ سیتارمن نے کہا کہ نئی کمپنیوں کے رجسٹریشن کا عمل تیز کرنے کے لئے آئی ٹی پر مبنی بہت سےطریقے قائم کئے گئے ہیں۔انہوں نے کہا کہ اب ،کمپنیوں سے علیحدہ ہونے کے عمل کو تیزرفتار بنایا گیا ہے  لہذا ری-انجینئرنگ کا عمل قائم کیا جائے گا تاکہ ان کمپنیوں کو رضاکارانہ طور پر بند کرنے کے عمل کو تیز رفتار بنایا جاسکے۔ فی الحال اس عمل کے لئے دو سال درکار ہوتے ہیں لیکن اس عمل کو تیزرفتار بنائے جانے کے بعد یہ مدت محض چھ مہینے سے بھی کم رہ جائے گی۔
نادہندگی اور دیوالیہ پن کا ضابطہ
وزیرخزانہ نے مزید کہا کہ نادہندگی اور دیوالیہ پن کے ضابطے میں لازمی ترمیمات کی جائیں گی تاکہ معملات کو نمٹائے جانے کے عمل کو اور زیادہ موثر بنایا جاسکے اور ملک سے باہر بھی نادہندگی کے معاملات کو نمٹانے میں آسانی پیدا کی جاسکے۔
وزارت خزانہ
نئے سرکاری تمسکات 2026حکومت ہند کے فلوٹنگ ریٹ بانڈ س 2033نئے سرکاری تمسکات 2035اور سرکاری تمسکات 2050کے 6.67فیصدکی فروخت کی فروخت کے لئے نیلامی
حکومت ہند نے درج ذیل کی فروخت  کااعلان کیاہے ۔
- منافع پرمبنی نیلامی کے ذریعہ /11000کروڑروپے  کی مشتہرکردہ رقم کے لئے نئے سرکاری تمسکات 2026
- قیمت پرمبنی نیلامی کے ذریعہ /4000کروڑروپے  کی مشتہرکردہ رقم کے لئے حکومت ہند کے فلوئنگ ریٹ بانڈس
- منافع پرمبنی نیلامی کے ذریعہ 10000کروڑروپے  کی مشتہرکردہ رقم کے لئے نئے سرکاری تمسکات 2035 اور
- قیمت پرمبنی نیلامی کے ذریعہ /7000کروڑروپے  کی مشتہرکردہ رقم کے لئے 6.67فیصد سرکاری تمسکات ۔
حکومت ہند کے پاس درج بالاتمسکات کے سلسلے میں /8000کروڑروپے تک کا اضافی سبسکرپشن کو اپنے پاس رکھنے کا متبادل ہوگا۔ یہ نیلامیاں ، ریزروبینک آف انڈیا کے ذریعہ اس کے ممبئی فورٹ میں واقع دفترمیں 9اپریل ، 2021 کو منعقد کی جائیں گی ۔ جس کے لئے کثیرالنوع قیمتوں پرمبنی طریقہ کاراستعمال کیاجائے گا۔
مذکورہ تمسکات کے فروخت کی 5فیصد تک کی نوٹیفائیڈ رقم مستحق افراد واداروں کو سرکاری تمسکات کی نیلامی کے عمل کے دوران غیرمسابقتی بولیوں کے لئے اسکیم کے مطابق الاٹ کی جائے گی ۔
نیلامی کے لئے مسابقتی اورغیرمسابقتی دونوں طرح کی بولیوں کو ریزروبینک آف انڈیا کو ربنکنگ سالوشن  سسٹم پر 9اپریل ، 2021کو الیکٹرونک فارمیٹ میں جمع کرایاجانا ضروری ہے ۔ غیرمسابقی بولیوں کو صبح 10.30بجے سے گیارہ بجے کے درمیان جمع کیاجاناچاہیئے جب کہ مسابقتی بولیوں کو صبح 10.30بجے سے 11.30بجے کے درمیان جمع کرایاجانالازمی ہوگا ۔
نیلامیوں کے نتائج کا 9اپریل ، 2021 اعلان کیاجائے گا اورکامیاب طورپر بولیاں لگانے والوں کو 12اپریل ، 2021 ادائیگی دینی ہوگی ۔ یہ تمسکات ریزرو بینک آف اندیا کے سرکلرنمبر آربی آئی /25/19-2018مورخہ 24جولائی ، 2018وقتافوقتاکی گئی ترمیم کے مطابق ، مرکزی حکومت کی تمسکات میں جب جاری کئے گئے ’’ سے متعلق رہنماخطوط کے مطابق ‘‘جب جاری کئے گئے ’’ کاروبار کے لئے مجاز ہونگی ۔
اقلیتی امور کی وزارتت
وقف املاک
نئی دہلی، 28 جولائی 2022:
یہ وزارت مرکزی شعبے کی اسکیم شہری وقف سمپتی وکاس یوجنا  کے تحت اقلیتی امور کی وزارت کے ایک قانونی ادارے مرکزی وقف کونسل  کو گرانٹ اِن ایڈ فراہم کرتی ہے۔ اس اسکیم کے تحت شہری وقف اراضی پر اقتصادی طور پر قابل عمل عمارتوں مثلاً کمرشل کمپلیکس، شادی ہال، اسپتال، کولڈ اسٹوریج وغیرہ کی تعمیر کے لیے ریاستی وقف بورڈوں/وقف اداروں کو بلا سودی قرضے فراہم کیے جاتے ہیں۔
اس اسکیم کے آغاز سے لے کر اب تک مرکزی وقف کونسل نے ملک کے مختلف ریاستی وقف بورڈوں/وقف اداروں کو 71.54 کروڑ روپے کا قرض دیا ہے اور 16 ریاستوں میں 237 پروجیکٹوں کو عملی جامہ پہنایا ہے۔
وقف جائیدادوں کی حفاظت اور تجاوزات کی روک تھام کے لیے قومی وقف بورڈ ترقیاتی اسکیم  کے تحت ڈیجیٹلائزیشن کی جاتی ہے۔ اس ترقیاتی اسکیم کے تحت ریاستی وقت بورڈوں کی کمپیوٹرائزیشن، وقف جائیدادوں کے ریکارڈ کی ڈیجیٹلائزیشن اور وقف جائیدادوں کی جی آئی ایس میپنگ کے لیے مالی امداد فراہم کی جاتی ہے۔ وقف املاک کی تنظیم کا نظام  رجسٹریشن ماڈیول اور جی آئی ایس میپنگ میں اب تک 8,33,558 غیر منقولہ وقف املاک کا ریکارڈ درج کیا گیا ہے۔ وقف املاک کے 3,28,140 ریکارڈ ڈیجیٹلائز کیے جاچکے ہیں۔
یہ معلومات اقلیتی امور کی مرکزی وزیر محترمہ اسمرتی زبین ایرانی نے آج لوک سبھا میں تحریری جواب میں دی ہیں۔
پیٹرولیم اور قدرتی گیس کی وزارت
کابینہ نے اُجّولا مستفیدین کیلئے ‘‘پردھان منتری غریب کلیان یوجنا’’ کے فوائد حاصل کرنے کے لئے وقت کی حدیکم جولائی 2020 سے تین مہینے کیلئے بڑھانے کو منظوری دی
وزیراعظم جناب نریندر مودی کی صدارت میں مرکزی کابینہ نے اُجّولا مستفیدین کیلئے ‘‘پردھان منتری غریب کلیان یوجنا’’ کے فائدہ حاصل کرنے کے لئے وقت کی حد یکم جولائی 2020 سے تین مہینے کیلئے بڑھانے سے متعلق پٹرولیم اور قدرتی گیس کی وزارت کی تجویز کو منظوری دے دی ہے۔
حکومت نے پردھان منتری غریب کلیان یوجنا نام سے ایک راحت پیکیج کا اعلان کیا تھا جس کا مقصد غریبوں اور سماج کے ایسے کمزور لوگوں کو تحفظ فراہم کرنا تھا جو وبا سے سب سے زیادہ متاثر ہوئے ہیں۔ پیکیج میں اُن غریب کنبوں کیلئے راحت کو بھی شامل کیا گیا تھا جنہوں نے پی ایم یو وائی کے تحت ایل پی جی کنکشن کی سہولت حاصل کی تھی۔ پی ایم جی کے وائی-اُجّولا یوجنا کے تحت یہ فیصلہ کیا گیا تھاکہ پی ایم یو وائی کے صارفین کو یکم اپریل 2020 سے تین مہینے کی مدت کیلئے مفت ریفل سیلنڈر دیے جائیں۔
اسکیم کے تحت اپریل – جون 2020 کے دوران اُجّولا مستفیدین کے بینک کھاتوں میں براہ راست 9709.86 کروڑ روپئے منتقل کیے گئے اور پی ایم یو وائی مستفیدین کو 11.97 کروڑ سیلنڈر دیے گئے۔ اس اسکیم سے کورونا وائرس وبا کے سبب لوگوں کو ہونے والی مشکلات اور پریشانیوں کو دور کرنے میں مدد ملے گی۔
اسکیم کا جائزہ لینے پر یہ پایا گیا کہ پی ایم یو وائی مستفیدین کا ایک طبقہ اسکیم کی مدت کے اندر ریفل سیلنڈر خریدنے کیلئے ان کے کھاتے میں جمع کی گئی پیشگی رقم کا استعمال نہیں کرسکا ہے، اس طرح مرکزی کابینہ نے پٹرولیم اور قدرتی گیس کی وزارت کی اس تجویز کو منظوری دے دی ہے جس میں پیشگی رقم حاصل کرنے کے وقت کی حدبڑھانے کی بات کہی گئی تھی، اس سے پی ایم یو وائی کے ان مستفیدین کو فائدہ حاصل ہوگا جن کے کھاتے میں سیلنڈر خریدنے کیلئے پیشگی رقم جمع کی گئی ہے لیکن وہ ریفل نہیں خرید پائے ہیں۔ اس طرح جن مستفیدین کے کھاتے میں پیشگی رقم منتقل کی جاچکی ہے وہ 30 ستمبر تک مفت ریفل سیلنڈر کی ڈیلیوری لے سکتے ہیں۔
-----------------------
م ن۔م ع۔ ع ن
U NO: 3789
(Visitor Counter : 113
محنت اور روزگار کی وزارت
سرکار نے، ملازمتوں سے متعلق، اعدادوشمار کے اجرأ میں، مزید شفافیت کے لئے اقدامات کئے
نئیدہلی،12جون ۔سرکار نے ماضی قریب میں اعداد وشمار کے اجرا میں مزید شفافیت پیداکرنے کی غرض سے متعدد اقدامات کئے ہیں۔ ا س سے ان امور پر ایک باقاعدہ تناظر پیدا ہوسکے گا تاکہ صارفین اور عوام الناس ان اندازہ کاریوں کی تیاری کے عمل سے واقف ہوسکیں ۔
لیبر بیورو ملازمتوں کے منظر نامے پر دو بڑے جائزوں کا اہتمام کرتا ہے ۔ ان میں سے پہلا ہے : اینول امپلائمنٹ -اَن امپلائمنٹ سروے  اوردوسرا ہے : کوارٹرلی امپلائمنٹ سروے ۔ لیبر بیورو اب تک پانچ اینول امپلائمنٹ –اَن امپلائمنٹ سرویز  کا اہتمام کرچکاہے ۔ان پانچوں جائزوں کی رپورٹیں بھی جاری کی جاچکی ہیں۔چھٹے اینول امپلائمنٹ - ان امپلائمنٹ سروے  کا ّزمینی کام مکمل کیا جاچکا ہے اور ڈاٹا انٹری ویلی ڈیشن کا کام جاری ہے ۔ چھٹا سالانہ ای یو ایس جائزہ ستمبر 2018 تک مکمل کرلیا جائے گا۔ نیتی آیوگ کے سابق وائس چیئر مین ڈاکٹر اروند پناگریا کی سربراہی میں ، ملازمت پر تشکیل دی جانے والی ٹاسک فورس کی سفارشوں پر بے روزگاری جائزے کی جگہ پریوڈک لیبر فورس سروے یعنی وقفے وقفےسے لیبر فورس کا جائزہ ، اسٹیٹسٹکس اینڈ پروگرام امپلی مینٹیشن کی وزارت  کے ذریعہ کیا جارہا ہے ۔ اس پریوڈک لیبر فورس سروے میں ، دیہی شعبے میں ملازمت - بے روزگار ی پر سالانہ اعدادوشمار شامل ہوں گے بلکہ بڑے نمونے کی ضخامت پر مبنی شہری شعبے میں ملازمت - بے روزگاری کے اعدادوشمار بھی شامل ہوں گے ،لہٰذا مماثل اے ای یو ایس کے اعدادوشمار قابل موازنہ ہوں گے ۔
کوارٹرلی امپلائمنٹ سروے  کاروبارپر مبنی جائزہ ہے ، جو دس یا اس سے زائد ملازمین والے اداروں کے لئے یکے بعد دیگرے آنے والی سہ ماہیوں میں ملازمت کی صورتحال میں اقدامات کرنا ہے ۔کوارٹرلی امپلائمنٹ سروے  میں متعدد مجبوریاں بھی شامل ہیں۔ جن میں  جنوری 2013 - اپریل 2014 تک کی مدت کے دوران چھٹی معاشی مردم شماری کے کاروباریت پر مبنی اعداد وشمار شامل ہیں ۔ اس لئے ا س میں اُن نئی اکائیو ں کو شامل نہیں کیا گیا ہے ۔ دس ملازمین والے کاروباری ادارے کو شامل کیا گیا ہے۔ لیکن دس سے کم ملازمین والے اداروں میں ملازمت کی صورتحال کو شامل نہیں کیا گیا ہے ۔اس کے نتیجے میں یہ کیوای ایس جائزہ تقریباَ 47کروڑ نفوس پرمشتمل افرادی طاقت کے تقریباََ َ 2.40 کروڑ ملازمین کی ملازمت کی صورتحال پیش کرتا ہے ۔
اس لئے سرکار نے سابق چیف اسٹیٹس شئین  پروفیسر ٹی سی اے اننت کی سربراہی میں ایک ٹیکنیکل کمیٹی تشکیل دی ہے ، جو مذکورہ بالا پہلوؤں کا جائزہ لے گی اور جلد از جلد اپنی رپورٹ پیش کرے گی۔
امپلائیز پروویڈنٹ فنڈ آرگنائزیشن  محنت و ملازمت کی مرکزی وزارت کے تحت کام کرنے والا قانونی ادارہ ہے ۔اس ادارے نے ماہانہ بنیاد پر تنخواہوں کے اعداد وشمار پیش کرنے شروع کردئے ہیں۔ پردھان منتری روزگار پروستاہن یوجنا کے تحت 58400 اداروں کے 46.36 لاکھ ملازمین کا اندارج پی ایم آر پی وائی میں کیا جاچکا ہے ، جس پر 855 کروڑروپے خرچ کئےجاچکے ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-3051
(Visitor Counter : 59